NaiveNeuron/SloPal huggingface dataset:
Lajčák, Miroslav, podpredseda vlády a minister zahraničných vecí a európskych záležitostí SR (2012-12-06):
Vážený pán predseda, vážení poslanci Národnej rady Slovenskej republiky, vláda Spojeného kráľovstva Veľkej Británie a Severného Írska v žiadnom prípade nesignalizuje zámer vystúpiť z Európskej únie. Naopak, minister zahraničných vecí William Hague ma vo svojom liste zo septembra tohto roku ubezpečuje o odhodlaní jeho vlády konštruktívne diskutovať o budúcnosti Európskej únie a členstvo Veľkej Británie v nej nijakým spôsobom nespochybňuje. Súčasná britská vláda schválila tento rok proces revízie rovnováhy vzťahov medzi Veľkou Britániou a Európskou úniou, ktorej výsledky by mali byť zverejnené v roku 2014. Revízia má obsahovať vecné, expertné závery bez odporúčaní a prezentovať bázu pre tvorbu politických pozícií vo voľbách v roku 2015. Táto iniciatíva je určitým auditom právomocí Európskej únie, či už ide o výlučné, zdieľané alebo podporné právomoci. Má prispieť k prehĺbeniu porozumenia Veľkej Británie o charaktere vzťahu s Európskou úniou a jeho vývoja, lepšiemu definovaniu a dolaďovaniu pozícií. Bude britským príspevkom k verejnej diskusii v Európe o možnosti reformovania, modernizácie a zlepšenia. Dobre vieme, že postavenie Británie v Európskej únii, no nielen Británie, má svoje špecifiká. Napríklad Veľká Británia nie je členom Schengenu, eurozóny, v rozpočte Európskej únie aplikuje tzv. britský rabat, čo však nijakým spôsobom nespochybňuje Veľkú Britániu ako plnohodnotného člena Európskej únie. Áno, určité trendy je možné vypozorovať v náladách obyvateľov, čo je však v súčasnej dobe príznačné nielen pre Veľkú Britániu. Práve otázka demokratickej legitimity a politickej zodpovednosti je jednou z kľúčových tém, ktoré Európskej únii musíme adresovať. Je na politikoch, aby s občanmi komunikovali a európske témy verejnosti pomáhali približovať vecným a objektívnym spôsobom. Pán predseda, skončil som.
Zmajkovičová, Renáta, podpredsedníčka NR SR (2014-03-25):
V rozprave vystúpi pán poslanec Mičovský. Nech sa páči.
Náhlik, Peter, poslanec NR SR (2015-03-10):
Ďakujem, pani predsedajúca. Vážené kolegyne, vážení kolegovia, vážený pán minister, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre kultúru a médiá, Výbor Národnej rady pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30. apríla 2015 a gestorský výbor do 4. mája 2015 od prerokovania návrhu zákona v Národnej rade v prvom čítaní. Vážená pani predsedajúca, ďakujem, skončil som. Prosím, otvorte rozpravu.
Mihál, Jozef, poslanec NR SR (2016-05-25):
Ďakujem, pán predsedajúci. Vážený pán predsedajúci, vážená pani navrhovateľka, vážené kolegyne poslankyne, vážení kolegovia poslanci, ctení prítomní, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 92. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 91 z 2. mája 2016 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. (Ruch v sále.) Pán predsedajúci...
Susko, Boris, poslanec NR SR (2015-05-21):
Ďalej hlasujeme o bode 3 pozmeňujúceho návrhu pána poslanca Lipšica.
Hrnčiar, Andrej, podpredseda NR SR (2016-12-08):
Končím možnosť nahlásiť sa s faktickými poznámkami. Päť faktických poznámok na vystúpenie pani poslankyne. Nech sa páči, pán poslanec Kotleba.
Vašečka, Richard, poslanec NR SR (2017-12-13):
Martin, no ale mne sa zdá, že ty ideš úplne proti modernému trendu. Jeden, jednokolové voľby starostov, teraz máme vďaka tejto vláde možnosť mať jednokolové voľby županov, no a ja by som si možno aj tipoval, že či to náhodou nebude potom na toho prezidenta. Vieš, že ten trend je možno opačný, lebo ty, ako si to celé vysvetlil, tak ty si povedal dobré čísla, ale ty si to asi nepochopil, že vlastne to je výhoda práve. Keď budú tie jednokolové, tak majú šancu. Takže neviem, či ti to prejde, či ten apel bude úspešný. Ale možno teraz bez nejakej nadsázky a irónie. Ja s tebou súhlasím a naozaj je dobré, aby sa nepoužívali zmeny volebných pravidiel účelovým spôsobom, ale aby naozaj dali čím lepšie možnosť vyjadriť občanom ich vôľu, koho chcú aj koho nechcú mať za starostu, primátora, župana, prezidenta alebo kdekoľvek teda vykonávajú voľbu.
Dostál, Ondrej, poslanec NR SR (2017-06-16):
Pán poslanec Jurzyca, keď si vystupoval a posťažoval si sa, že sa nikto nehlási s faktickou poznámkou, asi to bolo tým, že naozaj to bolo jasné a zrozumiteľné. A jediné, čo by som k tomu fakticky vedel dodať, je tiež otázka, že prečo to doteraz funguje takto a prečo sa to nezmenilo už dávno, prípadne prečo to nebolo zavedené takou formou, ako navrhuješ v tom pozmeňujúcom návrhu, už dávno. Čiže tiež sa pripájam k otázke kolegu Klusa. A keď tu máme pána ministra, tak tiež by ma zaujímalo, že čo si o tom myslí on.
Richter, Ján, poslanec NR SR (2022-06-23):
Navrhujem, aby sa hlasovalo teraz v tomto hlasovaní o tomto návrhu zákona.
Grendel, Gábor, podpredseda NR SR (2023-03-23):
Otázku č. 5 položil pán poslanec Jozef Šimko pánovi Karasovi, ale mám za to, že už bola zodpovedaná. Otázka č. 6 je od pána poslanca Petra Libu adresovaná pani ministerke kultúry Natálii Milanovej a znie: „Vážená pani ministerka, v susedných krajinách je bežné, že v nich existuje viacero národných divadiel. Titul národného divadla bol odobraný Štátnemu divadlu Košice v roku 1955 vtedajšou komunistickou mocou, ale o jeho prinavrátenie sa odvtedy snaží. Aký je postoj ministerstva v tejto veci? Podľa môjho názoru spĺňa košické divadlo všetky potrebné atribúty pre titul národného divadla.“
Hrnčiar, Andrej, podpredseda NR SR (2017-09-06):
Ďakujem. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov a ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov. Vládny návrh zákona má tlač 659. Návrh na jeho pridelenie na prerokovanie výborom je v rozhodnutí č. 671. Odovzdávam slovo ministerke pôdohospodárstva, aby vládny návrh zákona uviedla.
Ďuriš Nicholsonová, Lucia, podpredsedníčka NR SR (2018-02-02):
Nech sa páči, v rozprave vystúpi pán poslanec Ivan. (Pokračovanie rokovania o vládnom návrhu zákona o prevádzke vozidiel v cestnej premávke a o zmene a doplnení niektorých zákonov , tlač 751.)
Číž, Miroslav, podpredseda NR SR (2015-11-11):
Ďakujem, pani spravodajkyňa. Teraz má slovo pani poslankyňa Mezenská.
V. Tomanová, ministerka práce, sociálnych vecí a rodiny SR: (2009-06-25):
Toto všetko sú kroky, ktoré posilňujú, poviem, občanov – investorov, alias sporiteľov, tak ako boli nazvaní. Vždy pripomeniem, že II. pilier je o investovaní a každé investovanie môže skončiť aj s pozitívom, ale je veľké riziko, že môže skončiť so stratou a môže skončiť na nule. Takže, toľko asi k tomu. A skutočne si vyprosím akúkoľvek demagógiu, pretože zastávate dôchodkové správcovské spoločnosti. Ak by ste zastávali občanov, tak by ste horibilné sumy a to aj zo štátneho rozpočtu neposielali do súkromných dôchodkových správcovských spoločností, ale by ste sa v prvom rade snažili, aby ste neoslabili I. pilier, z ktorého sú vyplácané dôchodky súčasným dôchodcom. Nie je ich málo, vypláca sa zhruba 1 milión 500 tisíc dôchodkov v súčasnosti cez Sociálnu poisťovňu. Nastavenie systému, tak ako bolo nastavené, jednoznačne bolo nastavené bez akejkoľvek analýzy, bez akýchkoľvek dopadov. Neviem, prečo hovoríte o demografickom vývoji, pretože žiadny dôchodkový systém nevyrieši demografický vývoj. Povedala som to už x-krát. Demografický vývoj vyrieši dobrá štátna rodinná politika, vyrieši dobrá zdravotná starostlivosť, garancia, istoty pre ľudí, ktorí budú na Slovensku žiť. Ani samotní autori zákona, keď sa snažili v rámci Európskej únie presadzovať a v rámci OECD odôvodňovať II. pilier, museli zrušiť odôvodnenie, že ide o riešenie nepriaznivého demografického vývoja. Navyše, pripomínam, to, že pribúdajú starší ľudia, je skôr dar Boží, ako je negatívnym javom. Ďakujem. Skončila som, pán predsedajúci.
Blanár, Juraj, podpredseda NR SR (2023-05-09):
Ďakujem. Pán spravodajca nemá záujem o vystúpenie, ale môžeme oznámiť, že budeme hlasovať o sedemnástej hodine dnes o tomto návrhu zákona. (Reakcia spravodajcu.) Netreba už. Ďakujem veľmi pekne pani navrhovateľke a pánovi spravodajcovi. Prerušujem rokovanie o tomto bode. Máme tri minúty do jedenástej hodiny, chcem sa spýtať pána poslanca Svrčeka, či môžeme začať jeho bod. (Reakcia z pléne.) Čiže uprednostní hlasovanie, lebo má dlhšie vystúpenie. Takže, vážené panie poslankyne, páni poslanci, ja by som rád pokračoval, ale zrejme asi neudržíme taký pokoj v sále, aby sme boli počutí, takže preto prerušujem rokovanie a vyhlasujem prestávku do 17.10 h, kedy budeme hlasovať o prerokovaných návrhoch zákona. Bol som požiadaný, aby sme hlasovali až o 17.10 h, pretože ešte prebieha nejaká potrebná organizačná vec, aby sa niektoré veci aj doladili. Ďakujem za porozumenie. (Prestávka.)
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 134 poslancov, za 100, proti 1, zdržalo sa 29, 4 nehlasovali. Konštatujem, že sme tento návrh schválili. Pokračujeme hlasovaním o bode 79 schváleného programu, ktorým je prvé čítanie o návrhu poslancov Lukáča, Svrčeka, Hudecovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach. Je to tlač 1449. Spravodajcom je člen výboru pre financie a rozpočet pán poslanec Jozef Hlinka. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Jozefa Lukáča, Miloša Svrčeka a Evy Hudecovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1449.)
Osuský, Peter, poslanec NR SR (2012-07-24):
Ďakujem pekne, pani predsedajúca. No keď som si vypočul prejav kolegu, musím povedať, že ma napadol citát klasika: „Sivá každá teória, zelený je strom života.“ To, čo hovoril, boli jednoducho prosté fakty zo života. A z môjho pohľadu je aplauz ZMOS-u takémuto zmeneniu pravidiel hry aplauzom niekoho, kto je v priamom konflikte záujmov, pretože nepochybne má i ZMOS oprávnene pocit, že potrebuje peniaze na opravu ciest a na to alebo onô, na čo nedostal dostatočné krytie od štátu. Ale urobiť to na chrbte detí, ktoré pripravím o peniaze, je, samozrejme, nieže sporné, ale úplne chybné. A, samozrejme, možno počet rodičov, ktorí stoja o to, aby ich deti chodili do dobrého centra voľného času, je menší ako počet vodičov, ktorí nadávajú na samosprávu, že má po zime výtlky na cestách. Ale obava, ktorú prejavil kolega poslanec, je absolútne namieste. Ak platia čísla, ktoré uviedol, a verím, že neklamal, tak je to jasná ukážka, ako budú rôzne odkanalizované peniaze, a to, podotýkam, nielen za vrelého súhlasu ZMOS-u, ale možno dokonca i za súhlasu občanov. Ale skúsenosť o Slovensku ma učí, že aj keď je to smutné, drvivej väčšine rodičov v zásade nezáleží na vzdelaní a formovaní ich vlastných detí, chcú diplomy, chcú vysvedčenia a chcú, aby deti niečím „prešli“. Ale to je veľmi často vedľajšie.
Frešo, Pavol, poslanec NR SR (2012-08-06):
Ďakujem veľmi pekne, pán predseda. (Prerušenie vystúpenia predsedajúcim.)
Číž, Miroslav, podpredseda NR SR (2015-03-24):
Ďakujem pekne. S reakciou na faktické poznámky pán poslanec Mikloško.
Kozelová, Monika, poslankyňa NR SR (2020-03-25):
Dobrý deň. Pán poslanec Kuffa, ja by som vás chcela poprosiť, pretože ja už som čakala naozaj pritom vašom výstupe, kam až prídeme, do ktorých, do ktorých končín. Chcem poprosiť nielen vás, ale všetkých kolegov, prosím vás, venujme sa naozaj návrhu zákona, ktorý predniesol pán minister. Pretože už sme sa stratili všetci asi. Ďakujem. (Potlesk.)
Demian, Jaroslav, poslanec NR SR (2012-10-23):
Ďalej odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady Slovenskej republiky č. 222 z 28. septembra 2012 prideliť v druhom čítaní na prerokovanie tento návrh zákona výboru pre financie a rozpočet, ďalej ústavnoprávnemu výboru a Výboru Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Dajte o mojom návrhu hlasovať.
Bugár, Béla, podpredseda NR SR (2019-12-04):
Pán spravodajca, chcete? Nie. Prerušujem rokovanie o tomto bode programu. Ďalej budeme rokovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1824). Pán minister práce a sociálnych vecí, pán minister Richter, nech sa páči, môžte odôvodniť tento návrh. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1824.)
P. Hrušovský, predseda NR SR: (2003-05-21):
J. Malchárek, poslanec: Ďakujem pekne za slovo. Vážený pán predseda, prosím, aby ste v súlade s § 24 ods. 5 bez rozpravy dali hlasovať o mojej žiadosti vypustiť schválený bod programu, ktorým je môj bod, a je to 15. bod tohto schváleného programu.
Danko, Andrej, predseda NR SR (2019-09-20):
Pán poslanec, ja som ešte teda nevyhlásil všeobecnú rozpravu za skončenú. Ja som bral, že reagujete. Takže ospravedlňujem sa. Vyhlasujem všeobecnú rozpravu za skončenú. A súčasne sa pýtam pána navrhovateľa na záverečné slovo. Nech sa páči, pán poslanec.
Grendel, Gábor, podpredseda NR SR (2022-09-29):
Pán poslanec Miroslav Suja. Nie je v sále. Pán poslanec Richard Sulík.
K. Sárközy, poslankyňa: (2007-02-01):
Z nízkeho platu, teda z nízkych odvodov vysoká penzia nikdy nebude, nehovoriac o tom, že výška dôchodkov vyplácaných iba od štátu bude vždy viazaná politickou vôľou. Žiadny politik dnes určite nevie dať garanciu a záruku, že štátny dôchodok z 1. piliera bude vyšší ako dôchodok z 2. piliera. Takže, keby ste sa k tomuto vedeli vyjadriť. A hlavne aj preto, že ste povedali, že tie analýzy, ktoré budú hotové z vášho ministerstva, budeme mať k dispozícii niekedy koncom jari. Tak odkiaľ sú tieto prepočty a ako sa k tým 40 % staviate? Ďakujem pekne.
Sulík, Richard, predseda NR SR (2010-09-07):
Ďakujem pekne. Predtým, ako dám slovo pani Zmajkovičovej, uzatváram možnosť prihlásiť sa do faktických poznámok. Nech sa páči. (Krátka technická prestávka.) Oukej. Ďalšia prestávka, pokračujeme o desať minút. Prosím vás, nevzďaľujte sa príliš ďaleko, naši páni si s tým čoskoro poradia. Zatiaľ vám ďakujem. (Technická prestávka.) Poprosím ctené poslankyne a ctených poslancov, keby sa mohli dostaviť do rokovacej miestnosti. Ďakujem. (Krátka pauza.) Pani Zmajkovičová, nech sa páči, poprosím o faktickú poznámku.
Pčolinský, Peter, poslanec NR SR (2016-10-19):
Ďakujem. Pani ministerka, vy ste ma šokovali, vy ste ma práve šokovali, ja neverím, čo som počul. Vy ste povedali, že ste vypísali konkurz na 13 sudcov v Banskej Bystrici. Dobre si to spomínam? My sme v prvom čítaní o zákone, ktorý predpokladá, že niečo také bude, a už ste aj konkurz urobili a my sme v prvom čítaní! Čiže potom otázka je, že načo sme tu potom vôbec? Vy už všetko máte hotové, už to bude schválené, diskusia v podstate je úplne bezpredmetná, vy už robíte kroky dopredu na to, že tento zákon už bude, akože to mi príde úplne divné.
Pellegrini, Peter, predseda NR SR (2023-12-08):
Bolo by dobré, keby... pani Remišová, to pán Jakab povedal, že má námietku ako navrhovateľ, dobre? Evidujem, že podal námietku. (Reakcia z pléna.) Prosím vás pekne, musí ten poslanec, ktorého sa pozmeňovací návrh týka, vyjadriť námietku, nie hociktorý z poslancov, pán Galko, bez ohľadu na to, aký má hlas. Dobre? Keďže pán poslanec Jakab vzniesol námietku, budeme najprv hlasovať o námietke pána poslanca. Prosím, prezentujme sa a hlasujme o námietke pána poslanca Jakaba, ktorý trvá na hlasovaní o svojich pozmeňujúcich návrhoch. (Hlasovanie.) Prítomných 139 poslancov, za 64, proti 57, zdržalo sa 18. Konštatujem, že túto námietku sme neschválili. Pokračujeme, pán spravodajca, tak, ako máte uvedené ďalej. Nech sa páči.
Jurinová, Erika, podpredsedníčka NR SR (2014-03-25):
S reakciou na faktické poznámky pani poslankyňa Žitňanská.
Sulík, Richard, predseda NR SR (2011-04-06):
Pán poslanec Šuca chce reagovať. Nech sa páči.
Paška Pavol, predseda NR SR (2014-05-16):
(Hlasovanie.) 128 prítomných, 127 bolo za, 1 sa zdržal. Tento návrh sme schválili.
Grendel, Gábor, podpredseda NR SR (2022-05-03):
Vážené panie poslankyne, vážení páni poslanci, otváram piaty rokovací deň 65. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Ján Mičovský. Panie poslankyne, páni poslanci, dávam hlasovať o procedurálnom návrhu, najskôr o procedurálnom návrhu pána poslanca Ľubomíra Vážneho, ktorý podal minulý týždeň v piatok v rozprave k žiadosti Generálnej prokuratúry o vydanie súhlasu na vzatie do väzby poslanca Národnej rady, tlač 1010. Prezentujme sa a hlasujme. (Reakcie z pléna.) Vážny. (Hlasovanie.) Prítomných 115 poslancov, za 38, proti 35, zdržalo sa 41, nehlasoval 1. Tento procedurálny návrh sme neschválili. Ďalšie procedurálne návrhy, pán poslanec Michal Šipoš.
Osuský, Peter, poslanec NR SR (2016-12-08):
Ďakujem za slovo, pán predsedajúci. Vážená snemovňa, tlač, o ktorej budem teraz trochu uvádzajúco hovoriť, máte na stoloch pod č. 337, uznesenie, o ktoré ide. V nadväznosti na situáciu týkajúcu sa financovania odborných a spoločenských aktivít v rámci predsedníctva Slovenskej republiky v Rade Európskej únie na Ministerstve zahraničných vecí a európskych záležitostí Slovenskej republiky je žiaduce, aby sa kvôli pretrvávajúcim podozreniam uskutočnila kontrola dodržiavania všeobecne záväzných právnych predpisov a hospodárnosti, efektívnosti a účinnosti pri nakladaní s verejnými prostriedkami na predmetnom ministerstve. Na základe stanoviska Najvyššieho kontrolného úradu Slovenskej republiky zo dňa 21. novembra 2016 (číslo jednacie Z010211/2016/1155/KJI-400) je známe, že tento orgán sa v súčasnosti ešte len rozhoduje, či vôbec zaradí mimoriadnu kontrolu prideľovania zákaziek na organizáciu odborných a spoločenských aktivít súvisiacich s predsedníctvom Slovenskej republiky v Rade Európskej únie do plánu kontrolných akcií realizovaných v roku 2017. Kolegyne a kolegovia, na túto tému sme diskutovali v Zahraničnom výbore Národnej rady v dňoch 24. a 25. novembra 2016. Zahraničný výbor uznesením č. 31 v časti b) jednomyseľne, podčiarkujem, jednomyseľne navrhol Národnej rade, aby požiadala Najvyšší kontrolný úrad Slovenskej republiky podľa § 114 zák. č. 350/1996 Z. z. o rokovacom poriadku Národnej rady v znení neskorších predpisov o vykonanie predmetnej kontroly v záujme riadneho prešetrenia celej záležitosti a posilnenia dôvery verejnosti vo fungovanie orgánov verejnej moci. Navrhujem teda, aby Národná rada podľa § 5 ods. 4 zákona Národnej rady č. 39/1993 Z. z. o Najvyššom kontrolnom úrade Slovenskej republiky v znení neskorších predpisov požiadala uznesením Najvyšší kontrolný úrad Slovenskej republiky o vykonanie kontroly dodržiavania všeobecne záväzných právnych predpisov a hospodárnosti, efektívnosti a účinnosti pri nakladaní s verejnými prostriedkami na Ministerstve zahraničných vecí a európskych záležitostí Slovenskej republiky vo vzťahu k prideľovaniu zákaziek na organizáciu odborných a spoločenských aktivít súvisiacich s predsedníctvom Slovenskej republiky v Rade Európskej únie. Pán predseda, skončil som, otvorte, prosím, rozpravu.
M. Číž, podpredseda NR SR: (2007-03-23):
Vážené kolegyne, kolegovia, ak dovolíte, pristúpime k ďalšiemu rokovaniu. Bodom nášho rokovania je hlasovanie. Napriek tomu chcem vás upozorniť, že pán podpredseda Národnej rady Hort požiadal o slovo. Nech sa páči, v zmysle rokovacieho poriadku.
Osuský, Peter, poslanec NR SR (2013-12-16):
Ďakujem pekne, pani predsedajúca. Vážení kolegovia, nechcel som v tom úvodnom slove hovoriť o jednej jedinej konkrétnosti, ktorú som si nechal na kratšie vystúpenie v rozprave. Neodohrala sa v nových dejinách Slovenska, chvalabohu, žiadna plošná amnestia, ale jedna amnestia sa odohrala. Tú amnestiu dokonca neudelil prezident, ale udelil ju človek, ktorý prezidenta zastupoval. Tá amnestia sa týkala činov spáchaných v súvislosti s únosom Michala Kováča mladšieho. A môžem povedať, že toto historické využitie tohto inštitútu je dodnes aj traumou spoločnosti a slušných ľudí, ale nepochybne je traumou práva a spravodlivosti na Slovensku. Ja si nemyslím, že sa takáto situácia má opakovať, že nám každodenne hrozí, že sa niečo podobne hanebné odohrá. Ale napriek tomu, bez toho, „aby som slyšel trávu růst“, sa domnievam, že je dobré, ak ktokoľvek nehodný, pretože ako ukazuje krátka história, i takí túto právomoc mali, nemohol inštitúciu amnestií znehodnotiť. Po nás prídu ďalší a ďalší a táto republika bude mať svojich ústavných činiteľov a bude mať svojich prezidentov a nech nimi bude ktokoľvek, dá Boh, že nebudeme musieť povedať: chvalabohu, že sme tomuto alebo tejto tú možnosť vzali. Ale i ten jediný prípad amnestie, ktorá bola tak zvláštne plošná, bola to taká malá plôška, ale tá malá plôška znamenala obrovskú hanbu a obrovskú ranu spravodlivosti, je dôvodom, aby, nech už bude tým najvyšším ústavným činiteľom ktokoľvek, aby toto raz a navždy našej demokratickej Slovenskej republike nehrozilo.
Andrejuvová, Anna, poslankyňa NR SR (2021-12-02):
Ďakujem pekne. Prosím členov mandátového a imunitného výboru, že dnes je zasadnutie 12.30, ale v miestnosti č. 143, čo je výbor pre zdravotníctvo, 143, ďakujem.
Mojš, Milan, poslanec NR SR (2018-03-14):
Teraz dajte hlasovať o druhom pozmeňujúcom návrhu pána poslanca Jána Kecskésa.
Zmajkovičová, Renáta, podpredsedníčka NR SR (2012-09-27):
Pán poslanec, chvíľočku len. Chcem sa spýtať, či máte ešte nadlho. Dobre.
Laššáková, Jana, podpredsedníčka NR SR (2015-05-06):
Teraz dávam možnosť prihlásiť sa do rozpravy ústne. Do rozpravy ústne sa hlási pani poslankyňa Nicholsonová, pán poslanec Mikloško, pán poslanec Kuffa, pán poslanec Poliačik. Končím možnosť prihlásiť sa do rozpravy ústne. Nech sa páči, pani poslankyňa Nicholsonová, máte slovo.
P. Hrušovský, predseda NR SR: (2004-05-12):
(Hlasovanie.) 141 prítomných, 136 za návrh, 2 proti, 3 sa zdržali. Návrh sme schválili. Poprosím pána poslanca Farkasa, aby ako člen výboru pre verejnú správu uviedol návrhy uznesení k prerokúvanému vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Nech sa páči, pán poslanec.
Glváč, Martin, podpredseda NR SR (2017-03-29):
Ďakujem. S faktickými poznámkami nikto. Pýtam sa, či sa chce niekto prihlásiť do rozpravy ústne. Nie je tomu tak, uzatváram možnosť prihlásiť sa do rozpravy. Vyhlasujem... Aha, dobre. Tak nech sa páči, pán podpredseda vlády.
Paška, Pavol, predseda NR SR (2014-02-04):
Pani poslankyňa Vitteková.
P. Paška, predseda NR SR: (2006-08-02):
Pán poslanec Zelník.
Dostál, Ondrej, poslanec NR SR (2010-12-09):
Pán predseda, dajte, prosím, hlasovať o pozmeňujúcich návrhoch zo spoločnej správy uvedených pod bodmi 1 až 9 spoločne s odporúčaním gestorského výboru schváliť.
M. Hort, podpredseda NR SR: (2007-07-02):
Ďalším do rozpravy písomne prihláseným je poslanec Stanislav Janiš. Nech sa páči, pán kolega, máte slovo.
Paška, Pavol, predseda NR SR (2012-10-17):
Hlasujeme. (Hlasovanie.) 143 prítomných, 115 bolo za, 28 sa zdržalo. Návrh sme schválili.
Vaľová, Jana, poslankyňa NR SR (2013-10-15):
Dobre.
Laššáková, Jana, podpredsedníčka NR SR (2013-02-07):
Ďakujem, pán minister. V poradí druhú otázku položil pán poslanec Kolesík podpredsedovi vlády a ministrovi zahraničných vecí a európskych záležitostí. Vzhľadom na to, že pán poslanec nie je prítomný v sále, na otázku pána poslanca pán minister nebude odpovedať. V poradí tretiu otázku položil pán poslanec Pavol Zajac, ktorý je prítomný. A otázka je adresovaná ministerke zdravotníctva Slovenskej republiky Zuzane Zvolenskej a otázka znie: „Vážená pani ministerka, 19. júna 2012, kedy riaditeľom Fakultnej nemocnice s poliklinikou J. A. Reimana v Prešove bol Radoslav Čuhák, ktorého ste vymenovali už vy, ste pre médiá uviedli, že nemocnica je v zlej finančnej kondícii a stratí 1,3 mil. eur. Podľa zdroja ministerstva zdravotníctva sa záväzky fakultnej nemocnice v Prešove vrátane penálov vyšplhali do 30. novembra 2012 k neuveriteľnej sume 53,4 mil. eur. „Lepšia“ je už iba Univerzitná nemocnica v Bratislave. Takže za necelých 6 mesiacov došlo k 4 107-percentnému navýšeniu jej dlhov. Každomesačne sa nemocnica zadlžovala o šialených 8,68 mil. eur. Pani ministerka, nemáte ešte niekde, ideálne by bolo v Prešove, prípadne aj v Košiciach, v zálohe ďalšieho kotolníka, ktorý by pomohol riaditeľovi prešovskej nemocnice znížiť takto giganticky sa zväčšujúce zadlženie?“ Pani ministerka, nech sa páči, prosím o odpoveď, ako aj o oznámenie ukončenia odpovede.
Grendel, Gábor, podpredseda NR SR (2021-11-30):
Želá si záverečné slovo pani spravodajkyňa? Nie. Prerušujem rokovanie o tomto bode programu. Nasleduje teraz prvé čítanie o návrhu pána poslanca Tomáša Valáška na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Návrh zákona má parlamentnú tlač 778, návrh na jeho pridelenie na prerokovanie výborom je v rozhodnutí č. 808. Dávam slovo pánovi poslancovi Tomášovi Valáškovi, aby návrh zákona uviedol. (Rokovanie o návrhu pána poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 778.)
P. Paška, predseda NR SR: (2010-02-02):
Budeme teraz hlasovať o návrhoch, tak ako odzneli. Pán poslanec Farkas žiadal, aby bola predložená správa o plnení programového vyhlásenia vlády o odškodnení alebo čiastočnom odškodnení poškodených nebankovými subjektmi. Hlasujeme. (Hlasovanie.) 141 prítomných, 57 za, 11 proti, 69 sa zdržalo, 4 nehlasovali. Návrh sme neschválili. Pani podpredsedníčka Národnej rady Belousovová mala dva návrhy. Prvý návrh bol zaradenie bodu, v ktorom prijmeme vyhlásenie, ktorým odsúdime udelenie ocenenia Banderu na Ukrajine. Hlasujeme. (Hlasovanie.) 108 prítomných, 44 za, 52 sa zdržalo, 12 nehlasovalo. Návrh sme neschválili. Predpokladám, že je to aj z dôvodu, že by takéto vyhlásenie zasahovalo do záležitostí nášho suseda. Druhý návrh bol návrh na prijatie uznesenia, ktorým požiadame vládu, aby... (Hlasy z pléna.) Poprosím vás, pani podpredsedníčka, aby sme to dobre formulovali, aby sme prijali uznesenie, ktorým požiadame vládu, aby obmedzila využívanie fondu... (Reakcia z pléna.), o prijatie opatrení na zamedzenie účinnosti využívania fondu, ktorý zriadila Maďarská republika. Hlasujeme. (Hlasovanie.) 107 prítomných, 36 bolo za, 19 proti, 36 sa zdržalo, 16 nehlasovalo. Ani tento návrh sme neprijali. Pán predseda Mečiar žiadal, aby sme vypustili z programu schôdze návrh na novelu ústavy, ktorý má číslo... (Hlas z pléna.), aha, zákona o preukazovaní pôvodu majetku. Je to tlač 1415. Hlasujeme. (Hlasujeme.) 138 prítomných, 31 za, 96 proti, 9 sa zdržalo, 2 nehlasovali. Návrh sme neprijali. Pán poslanec Janiš žiadal vládu, aby predložila správu o zavedení elektronického mýta včítane sociálnych dopadov na občanov. Hlasujeme. (Hlasovanie.) 139 prítomných, 57 za, 21 proti, 60 sa zdržalo, 1 nehlasoval. Ani tento návrh sme neschválili. Pani poslankyňa Gibalová, žiadala o zaradenie bodu, v ktorom by sme prijali uznesenie o zrušení Vojenského obvodu Javorina. Hlasujeme. (Hlasovanie.) 140 prítomných, 59 za, 15 proti, 62 sa zdržalo, 4 nehlasovali. Tento návrh sme neschválili. Budeme teraz hlasovať o návrhu programu ako o celku. Hlasujeme. (Hlasovanie.) 142 prítomných, 114 bolo za, 28 sa zdržalo. Konštatujem, že sme schválili program 48. schôdze Národnej rady. Ešte niekoľko obvyklých informácií. Budeme hlasovať o 11.00 a o 17.00 hodine, pokiaľ nedôjde v priebehu prerokovania programu 48. schôdze k inej dohode. O dvoch návrhoch na vyslovenie súhlasu s prerokovaním návrhov vlády v skrátenom legislatívnom konaní budeme hlasovať o 17.00 hodine s tým, že ihneď po hlasovaní budeme pokračovať prvými čítaniami o týchto dvoch návrhoch v skrátenom legislatívnom konaní. Ostatné body budeme prerokovávať tak, ako boli navrhnuté v programe, ktorý sme práve schválili. Pristúpime teraz k samotnému rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Je to tlač 1372. Máme tu pani ministerku práce, sociálnych vecí a rodiny Slovenskej republiky pani Vieru Tomanovú, ktorá uvedie tento návrh. Nech sa páči, máte slovo.
B. Bugár, podpredseda NR SR: (2005-05-11):
(Hlasovanie.) Prítomných je 140 poslancov, za 36, proti 22, zdržalo sa 77, nehlasovali 5. Konštatujem, že tento procedurálny návrh nebol prijatý. Nech sa páči, pán spravodajca, ďalší. J. Drgonec, poslanec: Druhý procedurálny návrh predložil pán poslanec Ševc, ktorý ho formuloval tak, vrátiť vláde na dopracovanie, aby vláda mohla vysvetliť občanom zmluvu.
Blanár, Juraj, podpredseda NR SR (2020-11-26):
Teraz, pán poslanec Ka... (Reakcie z pléna.) Teraz, pán poslanec Kašper, nech sa páči.
Blanár, Juraj, podpredseda NR SR (2023-02-08):
Pán poslanec Filip Kuffa s faktickou.
Grendel, Gábor, podpredseda NR SR (2021-05-06):
Ďalší v rozprave vystúpi pán poslanec Miroslav Kollár.
Mojš, Milan, poslanec NR SR (2014-07-03):
Ďakujem. Vážená pani predsedajúca, dovoľte mi, aby som ako určený spravodajca predniesol spoločnú správu výborov Národnej rady o výsledku prerokovania vládneho návrhu zákona o správe, prevádzke a používaní informačného systému Centrálny elektronický priečinok pri dovoze, vývoze a tranzitu tovaru a o doplnení zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov, zákon o e-Governmente (tlač 967) vo výboroch Národnej rady Slovenskej republiky v druhom čítaní. Výbor Národnej rady pre financie a rozpočet ako gestorský výbor podáva Národnej rade Slovenskej republiky túto spoločnú správu výborov. Národná rada uznesením č. 1138 zo 14. mája 2014 pridelila vládny návrh zákona o správe a prevádzke a používaní informačného systému týmto výborom Národnej rady Slovenskej republiky: Výboru Národnej rady pre financie a rozpočet a Ústavnoprávnemu výboru Národnej rady Slovenskej republiky. Gestorský výbor nedostal do začatia rokovania o vládnom návrhu zákona o správe, prevádzke a používaní informačného systému stanoviská poslancov Národnej rady Slovenskej republiky. K predmetnému vládnemu návrhu zákona zaujali výbory Národnej rady tieto stanoviská. 1. Odporúčanie pre Národnú radu návrh schváliť s pozmeňujúcimi a doplňujúcimi návrhmi: Výbor Národnej rady pre financie a rozpočet uznesením č. 305 zo dňa 17. júna 2014 a Ústavnoprávny výbor Národnej rady uznesením č. 431 zo dňa 20. júna 2014. Z uznesení výborov Národnej rady uvedených pod bodom 3 tejto správy vyplynuli tieto pozmeňujúce a doplňujúce návrhy: sú uvedené pod bodom 4 tejto spoločnej správy. Gestorský výbor odporúčal v návrhoch, ktoré sú uvedené v spoločnej správe, hlasovať takto: o bodoch spoločnej správy č. 1 až 6 hlasovať spoločne s návrhom gestorského výboru schváliť. Gestorský výbor na základe stanovísk k vládnemu návrhu zákona o správe, prevádzke a používaní informačného systému vyjadrených v uzneseniach uvedených pod bodom 3 v tejto správe a v stanoviskách poslancov gestorského výboru odporúča Národnej rade Slovenskej republiky vládny návrh zákona o správe, prevádzke a používaní informačného systému schváliť s pozmeňujúcimi a doplňujúcimi návrhmi. Predmetná správa výborov Národnej rady bola schválená uznesením gestorského výboru č. 317 z 24. júna 2014. Výbor ma určil za spoločného spravodajcu výborov. Ďakujem pani, predsedajúca, skončil som, prosím, otvorte rozpravu.
Laššáková, Jana, podpredsedníčka NR SR (2012-09-12):
Na vystúpenie pani poslankyne s faktickými poznámkami sa prihlásil pán poslanec Martvoň, pán poslanec Susko, pán poslanec Brixi, pán poslanec Hlina, stlačte správne, pán poslanec Kaník. Končím možnosť prihlásiť sa s faktickými poznámkami. Pán poslanec Martvoň, nech sa páči.
Jurinová, Erika, podpredsedníčka NR SR (2015-06-17):
Pán spravodajca, chcete reagovať? Pán spravodajca nie. Vyhlasujem všeobecnú rozpravu za skončenú. Pán navrhovateľ, pán minister, chcete zaujať stanovisko? Nech sa páči.
M. Maďarič, minister kultúry SR: (2007-12-06):
Vážená pani poslankyňa, zmiešaná Slovensko-maďarská komisia pre otázky kultúry a tlače, ktorá zasadala nedávno 28. novembra v Bratislave, bola pripravovaná v súlade s diplomatickým protokolom. Slovenská strana zaslala maďarskej strane program rokovania, okruh nových odporúčaní, ako aj zloženie svojej delegácie. Keďže maďarská strana vo svojej odpovedi neuplatnila námietky alebo iné požiadavky, bolo to v súlade s diplomatickou praxou považované za súhlas, aj čo sa týka zloženia delegácií. Zloženie komisie za slovenskú stranu plne zodpovedalo témam zasadnutia z oblasti umenia, kultúrneho dedičstva, verejných zbierok, osvety, audiovízie, cirkví a aj menšinovej a regionálnej kultúry. Zasadnutie komisie bolo úspešné a zmysluplné. Svedčia o tom závery, v ktorých obe strany konštatovali, že činnosť komisie významne pomáha zlepšovaniu kultúrnych vzťahov našich štátov, že odporúčania z predchádzajúcich zasadnutí sú splnené alebo sa plnia a prijal sa rad ďalších odporúčaní v oblastiach, ktoré som už menoval. Nebol by som teda rád, pani poslankyňa, keby ste vnášali problémy tam, kde neexistujú a kde sa, naopak, darí napĺňať Zmluvu o dobrom susedstve a priateľskej spolupráci medzi Slovenskou republikou a Maďarskou republikou. Podstatné je, že členovia komisie, ktorá nerieši primárne otázky menšín, na to je zmiešaná Slovensko-maďarská komisia pre záležitosti menšín, boli dostatočne kompetentní preberať aj otázky menšinovej kultúry a v tejto oblasti prijali tri odporúčania pre obe strany, dve odporúčania pre slovenskú stranu a jedno odporúčanie pre maďarskú stranu. Skončil som, pán predseda.
Bugár, Béla, podpredseda NR SR (2010-07-08):
Vážené kolegyne, vážení kolegovia, chcem sa vám poďakovať tiež za podporu a zároveň chcem vás vyzývať k spolupráci pri tvorbe zákonov a, samozrejme, aj pri rokovaniach Národnej rady. Viete, že atmosféru vytvárame my, to záleží od nás, akú atmosféru budeme chcieť mať tu v Národnej rade. Ja vám môžem len toľko sľúbiť, že budem sa snažiť, aby tá atmosféra bola pracovná, dobrá, aby sme tu mohli tvoriť zákony, ktoré budú osožné hlavne pre občanov Slovenskej republiky. Ďakujem veľmi pekne. (Potlesk.)
Pellegrini, Peter, predseda NR SR (2015-10-01):
Poprosím ju, aby sa ujala slova a predniesla informáciu. Nech sa páči, pani podpredsedníčka, máte slovo.
V. Novotný, poslanec: (2007-06-21):
Viem len to, že keď váš premiér pán Fico navštívil Putinovu daču, tak sa v pominutí zmyslov dohodol na tom, že potiahne širokorozchodnú trať až do Bratislavy poťažne do Viedne, kde vybuduje veľkú prekladiskovú stanicu. Tak sa chcem spýtať, kde bude pracovať tritisíc ľudí z Čiernej nad Tisou vo vašom okrese Trebišov. Toto sú tie reči o východe, o vyľudňovaní východu, o priemyselných parkoch. Za nami stoja reálne činy a reálne skutky – príchod investorov na chudobný východ. Je pravda, že odišlo veľa ľudí z východu, je pravda, že je tam väčšia nezamestnanosť, je pravda, že sú veľké regionálne rozdiely. Ale dnes ste už dvanásť mesiacov vo vláde vy, tak robte s exodom ľudí z východu a s regionálnymi rozdielmi poriadok, robte konkrétne kroky, aby sa to zlepšovalo. Ale opakujem, jediné konkrétne, čo pre problematiku zamestnanosti v okrese Trebišov – tam, kde bývate vy, pán poslanec, – urobila táto vláda, je, že postrašila ľudí v okolí Čiernej nad Tisou, že im zoberie prácu, pracuje tam tritisíc ľudí, a že ju prenesie do Bratislavy, kde je 3-percentná nezamestnanosť. Ďakujem. (Potlesk.)
Šeliga, Juraj, podpredseda NR SR (2020-07-14):
Ďakujem. Pani poslankyňa, chcete reagovať na faktické poznámky? Nech sa páči.
Číž, Miroslav, podpredseda NR SR (2015-05-20):
Ďakujem pekne, pán poslanec. Teraz dávam slovo spravodajcovi, ktorého určil navrhnutý gestorský výbor, pánovi poslancovi Martinovi Froncovi, ktorý uvedie stanovisko gestorského výboru. Máte slovo, pán poslanec.
Žitňanská, Lucia, poslankyňa NR SR (2019-06-20):
Ďakujem veľmi pekne, pani predsedajúca. Dámy a páni, myslím si, že aj k tomuto zákonu debata už bola dostatočne výživná, ale ja predsa len sa do nej ešte zapojím, a síce pozmeňovacím návrhom, v ktorom navrhujem v čl. I bod 15 v písm. k) vypustiť tretí a štvrtý bod vrátane poznámok pod čiarou k odkazom 5e a 5f s tým, že predkladám nasledujúce odôvodnenie: Navrhuje sa vypustenie plošnej výnimky pre klientov Slovenskej záručnej a rozvojovej banky, a. s., a Exportno-importnej banky Slovenskej republiky, a teda navrhujem zachovať súčasný právny stav, podľa ktorého klienti týchto inštitúcií sú partnermi verejného sektora, ak sú splnené všetky definičné znaky partnera verejného sektora. Zároveň chcem povedať, že rozumiem alebo vnímam tie argumenty, ktoré dlhodobo Exportno-importná banka aj Slovenská záručná a rozvojová banka predkladá. Tie sa týkajú vlastne otázok, či klienti, nie EXIMBANKY, ale partnerov EXIMBANKY sa majú zapisovať alebo nemajú zapisovať do registra partnerov verejného sektora. Som presvedčená o tom, že z hľadiska výkladu doterajšej právnej úpravy aj zo strany ministerstva spravodlivosti môžeme konštatovať, že v rámci transakcií vykonávaných týmito bankami možno jednoznačnej odčleniť tie, ktoré nezakladajú povinnosť zápisu do registra partnerov verejného sektora. Ide najmä o bankové záruky poskytované prostredníctvom komerčných bánk, pri ktorých bez ďalších pochybností možno konštatovať, že nejde o právne vzťahy medzi verejným sektorom a súkromným sektorom. To znamená, že výkladom právnej normy možno dospieť k rozumnému usporiadaniu právnych vzťahov. V ostatných prípadoch niet dôvodu akékoľvek ďalšie transakcie týchto inštitúcií vynímať z režimu protischránkového zákona plošnou výnimkou. Preto navrhujem jej zrušenie a zachovanie súčasného právneho stavu tak, ako som uviedla na úvod. Ja ten pozmeňovací návrh ešte raz prečítam. V čl. I bod 15 sa v písmene k) vypúšťajú tretí a štvrtý bod vrátane poznámok pod čiarou k odkazom 5e a 5f. Nasledujúce ustanovenia sa primerane prečíslujú. V tejto súvislosti si dovolím na minútu prerušiť moje vystúpenie a ísť si do lavice pre spoločnú správu, aby som vedela uviesť, ktorý bod spoločnej správy je potrebné vyňať na osobitné hlasovanie. Hneď som tu.
Kondrót, Maroš, poslanec NR SR (2014-09-11):
Ďakujem pekne, pani predsedajúca. Dovoľte mi predložiť spoločnú správu výborov Národnej rady Slovenskej republiky k predmetnému návrhu zákona. Výbor Národnej rady Slovenskej republiky pre hospodárske záležitosti ako gestorský výbor k návrhu poslancov Národnej rady Slovenskej republiky Jany Laššákovej, Jána Senka, Emílie Müllerovej a Michala Bagačku na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva v znení neskorších predpisov (tlač 1055), podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. I. Národná rada Slovenskej republiky uznesením č. 1226 z 26. júna 2014 pridelila predmetný návrh zákona na prerokovanie týmto výborom: ústavnoprávnemu výboru, Výboru Národnej rady Slovenskej republiky pre hospodárske záležitosti a Výboru Národnej rady pre pôdohospodárstvo a životné prostredie. Výbory prerokovali návrh zákona v lehote určenej uznesením Národnej rady Slovenskej republiky. II. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. III. Návrh zákona odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením č. 460 z 2. septembra 2014, Výbor Národnej rady Slovenskej republiky pre hospodárske záležitosti uznesením č. 341 zo 4. septembra 2014 a Výbor Národnej rady Slovenskej republiky pre pôdohospodárstvo a životné prostredie uznesením č. 276 z 8. septembra 2014. V časti IV sa nachádzajú tri doplňujúce a pozmeňujúce návrhy, o ktorých gestorský výbor odporúča hlasovať spoločne o všetkých návrhoch s odporúčaním gestorského výboru schváliť. V. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru Národnej rady Slovenskej republiky pre hospodárske záležitosti uznesením č. 346 z 9. septembra 2014. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, pani predsedajúca, skončil som.
Danko, Andrej, predseda NR SR (2019-02-07):
Pán poslanec Krajniak.
A. Belousovová, podpredsedníčka NR SR: (2007-10-25):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Áno, registrujem. Ďalej okrem pána spravodajcu, pána poslanca Buriana sa nikto neprihlásil do rozpravy. Takže uzatváram možnosť podania ústnych prihlášok do rozpravy. A slovo má pán poslanec Burian. Nech sa páči.
Kecskés, Ján, poslanec NR SR (2019-05-16):
Ďakujem za slovo. Vážený pán predsedajúci, pani poslankyne, páni poslanci, poslanci za Ľudovú stranu Naše Slovensko Marian Kotleba, Ján Kecskés a Rastislav Schlosár a Stanislav Drobný predkladajú do Národnej rady Slovenskej republiky návrh zákona, ktorým sa mení a dopĺňa zákon Národnej rady Slovenskej republiky č. 71/1992 Z. z. o súdnych poplatkoch a poplatku za výpis z registra trestov a o zmene a doplnení ďalších zákonov v znení neskorších predpisov. Cieľom predloženej novely je oslobodenie starobného dôchodcu, predčasného starobného dôchodcu a invalidného dôchodcu od platenia súdnych poplatkov v občianskoprávnom konaní. Toľko na začiatok a zároveň sa hlásim do rozpravy ako prvý.
P. Hrušovský, predseda NR SR: (2004-05-14):
Prosím teraz pána podpredsedu výboru pre financie, rozpočet a menu poslanca Brocku, aby informoval Národnú radu o odporúčaní a stanovisku výboru. Nech sa páči.
Blanár, Juraj, podpredseda NR SR (2022-10-27):
Pán spravodajca? Poprosím vás, keby ste povedali termín hlasovania.
Podmanický, Ján, poslanec NR SR (2018-12-07):
Ďakujem za slovo. V rozprave bol podaný jeden pozmeňujúci a doplňujúci návrh. Najskôr budeme hlasovať o pozmeňujúcich návrhoch zo spoločnej správy, ktorá obsahuje tri pozmeňujúce a doplňujúce návrhy. Pán predseda, dajte, prosím, hlasovať o bodoch 1 až 3 spoločnej správy s odporúčaním gestorského výboru schváliť.
Štefanec, Ivan, poslanec NR SR (2011-11-30):
Pán poslanec Pellegrini navrhol vyňať na spoločné hlasovanie bod č. 6 zo spoločnej správy. Prosím hlasovať o ňom.
Sulík, Richard, predseda NR SR (2011-03-23):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne? Nie. Vyhlasujem rozpravu za skončenú. Chce zaujať stanovisko navrhovateľ? Nie. Spravodajca? Nie. Ďakujem vám pekne, prerušujem rokovanie o tomto bode programu a pokračujeme bodom č. 10. Medzičasom dorazil aj minister hospodárstva. Pokračujeme bodom č. 10 a pristúpime k prvému čítaniu o vládnom návrhom zákona o poskytovaní dotácií v pôsobnosti Ministerstva hospodárstva Slovenskej republiky . Vládny návrh zákona je uverejnený ako tlač 244, návrh na jeho pridelenie na prerokovanie výborom je v rozhodnutí č. 244. Nech sa páči, pán minister, uveďte, prosím, návrh zákona.
Gy. Juhász, poslanec: (2008-02-08):
Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedené návrhy obsahujú jeho paragrafové znenie a dôvodovú správu. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami. Pôvodný návrh neobsahoval vyjadrenie navrhovateľa k predpokladaným finančným dôsledkom a rozpočet verejnej správy. Ministerstvo financií Slovenskej republiky vo svojom stanovisku zo dňa 31. januára 2008 uvádza, že novela zákona nebude mať vplyv na štátny rozpočet. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky nie je problematika návrhu zákona upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 532 z 11. januára 2008 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 19. marca 2008 a v gestorskom výbore do 20. marca 2008. Pán predsedajúci, prosím, otvorte všeobecnú rozpravu.